Katarina Peović
Katarina Peović (Zagreb, 16. studenoga 1974.), hrvatska književna i kulturna teoretičarka i komparatistkinja.

Biografija 

Rođena je 16. studenoga 1974. u Zagrebu. Komparativnu književnost i hrvatski jezik i književnost diplomirala na Filozofskom fakultetu u Zagrebu (1993–99). Na istome je fakultetu magistrirala s temom Književnost i tehnologija novih medija (2004) i doktorirala s temom Novomedijska pismenost: Perspektive digitalne i mrežne tekstualnosti i društvenosti (2010). Na Institutu za društvena istraživanja u Zagrebu radila kao asistentica (2004–05). Od 2005. radi na Odsjeku za kulturalne studije Filozofskog fakulteta u Rijeci (2005. asistentica, 2012. docentica), gdje predaje kolegije iz područja medijske i kulturne teorije. Urednica književno-teorijskog časopisa Libra Libera (od 1999), članica uredništva Zareza (2004–09) i urednica radijske kulturno-medijske emisije Elektrosfera Trećeg programa HR-a (2008–09). Priredila je zbornik tekstova američkog teoretičara Hakima Beya Privremene autonomne zone i drugi tekstovi (2003). Autorica je desetak znanstvenih radova i više priloga u zbornicima.

Djela 

 Mediji i kultura : ideologija medija nakon decentralizacije. Zagreb 2012., online izdanje 2014.
 Marx u digitalnom dobu : dijalektički materijalizam na vratima tehnologije. Zagreb 2016.

Izvori

Eksterni linkovi 

 
 Peović Vuković, Katarina na Besplatne elektroničke knjige

Hrvatski ateisti
Hrvatski komparatisti
Politički aktivisti